Selskabet Århus Eliteishockey blev stiftet i sæsonen 2004-05 med det formål at overtage førsteholdet i klubben i en elitesatsning, der skulle bringe holdet op i [[Superisligaen]]. Udenlandske spillere blev hentet ind til at forstærke holdet, men det viste sig imidlertid, at projektet ikke var bæredygtigt, selvom der satsningen blev støttet af de øvrige [[Jylland|jyske]] klubber og [[Danmarks Ishockey Union]]. I holdets første sæson i [[1. division i ishockey|1. division]] blev holdet slået ud i grundspillet, og i den efterfølgende sæson blev holdet trukket ud af turneringen på et tidligt stadie på grund af organisatoriske problemer. Et nyt forsøg blev gjort i sæsonen [[1. division i ishockey 2006-07|2006-07]], men klubbens danske spillere var nu blevet splittet, og den ene halvdel dannede sit eget hold, [[Team Crocodiles Århus]], så der denne sæson var to [[Århus]]-hold i [[1. division i ishockey|1. division]]. Det blev enden på elitesatsningen for Århus Eliteishockey, og Team Crocodiles Århus overtog alle holdets spillere, herunder de udenlandske spillere.
Filosofi Historie Foreninger Organisationer